nl tr de nl fr en ca nl nl af af af af af nl af nl nl af af nl nl de de nl nl fr nl nl af nl nl nl nl de af nl fr af et es en af nl nl nl af sq nl nl nl nl nl af af en nl nl de af nl nl nl fr cs nl fr af af af uz en nb sv de id en en nl af sq nl nl nl nl nl af en nl nl de af nl nl nl fr cs nl fr af af af uz af nl af af af af et nl en de nl en af nl fr fr fr fr fr en fr fr nl fr fr en fr fr en en en el af en en nl af af af af nl af nl af nl nl nl af af nl nl af de af af af de af af en nl de en af en de de en ca nl nl nl en af fr af
Maatskaplike-en-etiesekomitee verslag - Remgro Beperk
Begrip vir die besigheid van ’n beleggingshouermaatskappy
Kerndoelwitte en vernaamste geïntegreerde risiko’s
Direksie en lede van komitees soos op 30 Junie 2018
Aanstelling en delegering aan bestuur
Belegging in die gemeenskap
Aanstelling en delegering aan bestuur
Risiko – en geleentheidsbestuursverslag
Belegging in die gemeenskap
Remgro se groen hoofkantoor
Die maatskaplike-en-etiesekomitee (die komitee) help die direksie met die oorsig van, en rapportering oor Remgro se etiek, verantwoordelike korporatiewe burgerskap, volhoubare ontwikkeling, wetlike nakoming en verhoudinge met belanghebbendes. Hierdie verslag van die komitee is voorberei in ooreenstemming met die vereistes van die Maatskappywet (Nr. 71 van 2008), soos gewysig (Maatskappywet), en die King IV Verslag oor Korporatiewe Bestuur vir Suid-Afrika (2016) (King IV) en beskryf, onder andere, hoe die komitee in die jaar geëindig 30 Junie 2018 sy statutêre verpligtinge ingevolge die Maatskappywet, asook ten opsigte van die bykomende pligte deur die direksie daaraan toegeken, nagekom het.
KOMITEELEDE EN BYWONING VAN VERGADERINGS
Die komitee bestaan uit vyf lede, soos uiteengesit in die onderstaande tabel, wat oor die nodige vaardighede en ondervinding beskik en deur die direksie aangestel en van wie die meerderheid, soos aanbeveel deur King IV, nie betrokke is by die dag-tot-dag-bestuur van Remgro se besigheid nie, of nie enige tyd die vorige drie finansiële jare sodanig betrokke was nie. Die voorsitter van die komitee is mnr Murphy Morobe, ‘n onafhanklike, nie-uitvoerende direkteur. Ingevolge die komitee se handves moet minstens twee vergaderings gedurende elke finansiële jaar gehou word.
Samestelling van die komitee
S E N De Bruyn
’n Verkorte curriculum vitae van alle direkteure van die maatskappy word hier verskaf, terwyl die kwalifikasies van mnre P R Louw en P J Uys (wat lede van die bestuursraad, asook voorgeskrewe beamptes ingevolge die Maatskappywet is) hier verskyn.
Die komitee se rol en verantwoordelikhede word bepaal deur ‘n formele handves, soos deur die direksie goedgekeur. Die handves is onderhewig aan ‘n jaarlikse hersiening deur die direksie.
Die hoofdoelwitte van die komitee is om die direksie by te staan in die beoordeling van die groep se vertoning ten opsigte van etiek, verantwoordelike korporatiewe burgerskap, volhoubare ontwikkeling, nakoming en verhoudinge met belanghebbendes. Dit word onder andere gedoen deur die volhoubare ontwikkelingspraktyke van die groep, soos hieronder uiteengesit, te monitor. Sodoende word die direksie gehelp om sy waardes te verwesenlik, naamlik om besigheid eties en volhoubaar te doen.
Wispeco is Remgro se vernaamste volbedryfsfiliaal. Wispeco het sy eie maatskaplike-en-etiesekomitee daargestel, wat onafhanklik van hierdie komitee funksioneer. Remgro se verteenwoordigers op die direksie van Wispeco het ook ‘n staande uitnodiging om vergaderings van daardie komitee ampshalwe by te woon. Die notules van hierdie vergaderings, sowel as dié van die maatskaplike-en-etiesekomitees van RCL Foods en Distell (sedert Remgro die meerderheidstem in Distell in Mei 2018 verkry het), word as ‘n vaste besprekingspunt in die agenda van hierdie komitee ingesluit.
Die komitee is tevrede dat hy al sy verpligtinge in die jaar onder oorsig behoorlik nagekom het, soos verder hieronder uiteengesit.
Die komitee is verantwoordelik vir die ontwikkeling en hersiening van die groep se beleide rakende die verbintenis tot, asook die bestuur en rapportering van, die groep se volhoubare ontwikkelingsprestasie en om aanbevelings aan bestuur en/of die direksie te maak in dié verband. Gedurende die jaar onder oorsig het die komitee sy handves, sowel as die maatskappy se Etiese Kode, Geskenkebeleid, Sosiale mediabeleid, MIV/vigs-beleid en Veiligheids-, Gesondheids- en Omgewingsbestuursbeleid hersien. Daar was geringe veranderinge aan die komitee se handves gedurende die jaar onder oorsig om dit in ooreenstemming met die aanbevole praktyke van King IV te bring.
MONITERING VAN VOLHOUBARE ONTWIKKELINGSPRAKTYKE
In die uitvoering van sy pligte het die komitee die volhoubare ontwikkelingspraktyke van die groep hersien, met spesiale verwysing na:
breë-basis swart ekonomiese bemagtiging;
gesondheid en openbare veiligheid;
bestuur van die groep se omgewingsimpak; en
Die komitee se oorsigrol sluit ook die monitering in van enige toepaslike wetgewing, ander wetlike vereistes of bestaande kodes van beste praktyke, spesifiek ten opsigte van sake wat verband hou met maatskaplike en ekonomiese ontwikkeling, goeie korporatiewe burgerskap, gelyke indiensneming, die omgewing, gesondheid en openbare veiligheid, verbruikersverhoudinge, sowel as arbeid en indiensneming.
Die komitee het ook kennis geneem van RCL Foods se strategie om die listeriose-krisis in die plaaslike voedselbedryf, wat suksesvol in die mark gehanteer is, te bestuur.
Die komitee kyk ook na Remgro se deelname aan eksterne opnames rakende volhoubaarheidsaspekte wat betrekking het op die groep, en die resultate wat daarin behaal is. In dié verband het die komitee kennis geneem van eksterne erkenning en prestasies deur die groep, soos weergegee hier.
OPENBARE VERSLAGDOENING EN GERUSSTELLING
Die komitee, saam met die oudit-en-risikokomitee, is verantwoordelik vir die hersiening en goedkeuring van die volhoubaarheidsinhoud wat in die geïntegreerde jaarverslag ingesluit en op die maatskappy se webwerf gepubliseer is, asook om die behoefte vir eksterne gerusstelling van die groep se openbare verslagdoening oor sy volhoubare ontwikkelingsvertoning te bepaal en aanbevelings daaroor te maak. Die komitee het die inhoud van die verkorte volhoubare ontwikkelingsverslag, wat in die geïntegreerde jaarverslag ingesluit is, en die volledige volhoubare ontwikkelingsverslag, nagegaan en dit aanbeveel vir goedkeuring deur die direksie.
Van die komitee word ook vereis om deur een van sy lede aan die maatskappy se aandeelhouers verslag te doen oor sake binne sy mandaat op die algemene jaarvergadering wat op 29 November 2018 plaasvind. In die kennisgewing van die algemene jaarvergadering, wat by die geïntegreerde jaarverslag op bladsy 128 ingesluit is, word aandeelhouers verwys na die komitee se verslag wat saam met die volledige volhoubare ontwikkelingsverslag, gelees moet word. Enige spesifieke vrae aan die komitee moet voor die vergadering na die maatskappysekretaris gestuur word.
Voorsitter van die maatskaplike-en-etiesekomitee
+27 21 888 3000
ETIESE BLITSLYN 0800 222 536
Invenfin is the venture and growth capital division of Remgro
2019 © Remgro Beperk
E-POS KENNISGEWING | VRYWARING | WET OP BEVORDERING VAN TOEGANG TOT INLIGTING | WEBKAART | 2019 © Remgro Beperk